text: [{"text_idx": "#000003", "text": "Ta\u00f0 hevur elvt til sto\u0301ra undran, at staturin New York i\u0301 USA seinasta ty\u0301sdag samtykti eina lo\u0301g, sum ger ta\u00f0 m\u00f8guligt at taka fostur heilt fram til ni\u0301ggjunda ma\u0301na\u00f0."}, {"text_idx": "#000004", "text": "Fleiri a\u0301tru\u0301na\u00f0arligir bo\u0301lkar eggja\u00f0u vi\u00f0haldsfo\u0301lki si\u0301num til at bi\u00f0ja fyri, at uppskoti\u00f0 ikki fo\u0301r at ver\u00f0a samtykt, men eftir eitt har\u00f0ligt kjak fyri og i\u0301mo\u0301ti samtyktu b\u00e6\u00f0i tingini seinasta ty\u0301sdag eina lo\u0301g, sum ger ta\u00f0 m\u00f8guligt fyri l\u00e6knar og onnur heilsustarvsfo\u0301lk at fremja fosturt\u00f8ku heilt fram til f\u00f8\u00f0ingina, uttan mun til hv\u00f8r ors\u00f8kin er, skrivar The Christian Post."}, {"text_idx": "#000005", "text": "Tann sonevnda \u201cReproductive Health Act (RHA)\u201d, sum fosturt\u00f8kuforspra\u0301karar hava roynt at fa\u0301a i\u0301gj\u00f8gnum i\u0301 12 a\u0301r og sum a\u0301tru\u0301na\u00f0arligir og konservativir bo\u0301lkar hava stri\u0301tt i\u0301mo\u0301ti, var\u00f0 samtykt vi\u00f0 38 atkv\u00f8\u00f0um fyri og 28 i\u0301mo\u0301ti, og lo\u0301gvabrestirnir runga\u00f0u i\u0301 senatinum i\u0301 statinum. Lo\u0301gin tekur fosturt\u00f8ku burturu\u0301r revsilo\u0301gini hja\u0301 statinum."}, {"text_idx": "#000006", "text": "At amerikanarar hava r\u00e6tt til fosturt\u00f8ku um alt landi\u00f0, tryggja\u00f0i h\u00e6gstir\u00e6ttur i\u0301 1973 i\u0301 sonevndnu Roe vs. Wade-avger\u00f0ini. Ta\u00f0 at henda avger\u00f0in nu\u0301 kann ver\u00f0a ho\u0301tt, aftana\u0301 at Donald Trump, forseti, hevur u\u0301tnevnt fleiri konservativar do\u0301marar til h\u00e6gstar\u00e6tt, hevur veri\u00f0 ein av grundgevingunum fyri forspra\u0301kararnar fyri RHA."}, {"text_idx": "#000007", "text": "\u2013 Vit hava eina forseta, sum hevur gj\u00f8rt ta\u00f0 o\u0301gvuliga greitt, at hann \u00e6tlar at yvirsty\u0301ra Roe vs. Wade, seg\u00f0i Andrea Stewart-Cousins, sum er lei\u00f0ari fyri meirilutan i\u0301 statssenatinum, a\u0301 einum ti\u0301\u00f0indafundi ty\u0301sdagin, samb\u00e6rt Albany Times Union. Ty\u0301sdagurin var eisini a\u0301rsdagurin fyri Roe vs. Wade-avger\u00f0ini."}, {"text_idx": "#000009", "text": "Fosturt\u00f8ka bleiv loyvd i\u0301 New York umlei\u00f0 try\u0301 a\u0301r a\u0301\u00f0renn Roe vs. Wade-avger\u00f0ina, men var\u00f0 verandi a\u0301 kriminella kodeksinum hja\u0301 statinum, og ta\u00f0 gj\u00f8rdi ta\u00f0 til eitt brotsverk at taka fostur eftir 24. viku, samb\u00e6rt Democrat & Chronicle."}, {"text_idx": "#000010", "text": "Fyrr ally\u0301sti lo\u0301gin dra\u0301p sum \u201catbur\u00f0, i\u00f0 elvir til dey\u00f0a hja\u0301 einum perso\u0301ni ella einum o\u0301f\u00f8ddum barni, sum ein kvinna hevur bori\u00f0 i\u0301 meira enn 24 vikur.\u201d"}, {"text_idx": "#000011", "text": "RHA-lo\u0301gin tekur fosturt\u00f8ku burturu\u0301r revsilo\u0301gini og sigur vi\u0301\u00f0ari millum anna\u00f0: \u201cEitt og hv\u00f8rt individ hevur grundleggjandi r\u00e6tt til at velja ella nokta fyribyrging ella sterilisering."}, {"text_idx": "#000012", "text": "Eitt og hv\u00f8rt individ, sum ver\u00f0ur vi\u00f0 barn, hevur grundleggjandi r\u00e6tt til at velja at bera graviditetin til termin, at f\u00f8\u00f0a eitt barn, ella at taka fostri\u00f0, eftir hesi lo\u0301gargrein.\u201d"}, {"text_idx": "#000013", "text": "Undir or\u00f0askiftinum um lo\u0301gina ro\u0301ptu forspra\u0301karar: \u201cFree abortion on demand, can we do it, yes we can\u201d, me\u00f0an mo\u0301tst\u00f8\u00f0ufo\u0301lkini sungu aftur, samstundis sum tey hildu plakatum vi\u00f0 myndum av pinkub\u00f8rnum og skeltum vi\u00f0 a\u0301skriftini \u201cEg angri mi\u0301na fosturt\u00f8ku\u201d."}, {"text_idx": "#000014", "text": "Lo\u0301garbroytingin hevur, sum vera man, elvt til o\u0301gvisligar reaktio\u0301nir og vi\u00f0merkingar i\u0301 mongum londum. Inni i\u0301 tinginum ro\u0301pti ein a\u0301sko\u00f0ari a\u0301 svalagongdini: \u201cGud hin Alma\u0301ttugi na\u0301\u00f0i statin New York\u201d."}, {"text_idx": "#000015", "text": "Ikki minst er ta\u00f0 falli\u00f0 mongum fyri bro\u0301sti\u00f0, at guvern\u00f8rurin i\u0301 New York, Andrew Cuomo, gav bo\u00f0 um, at ljo\u0301sareytt ljo\u0301s skuldi ly\u0301sa a\u0301 World Trade Center, fyri at ha\u0301ti\u0301\u00f0arhalda lo\u0301garbroytingina. Ein gl\u00f8ggur eyglei\u00f0ari vi\u00f0merkti ta\u00f0 syndarliga i\u0301 hesum, ti\u0301 a\u0301 minnismerkinum ni\u00f0ri undir a\u0301 sama bygningi ver\u00f0a nevnd 11 o\u0301f\u00f8dd b\u00f8rn, sum vo\u0301r\u00f0u dripin undir a\u0301lopinum a\u0301 World Trade Center i\u0301 2001."}, {"text_idx": "#000016", "text": "World Trade Center i\u0301 ljo\u0301sarey\u00f0ari gl\u00e6mu"}, {"text_idx": "#000018", "text": "No\u0301gv fosturt\u00f8kumo\u0301tst\u00f8\u00f0ufo\u0301lk gra\u0301ta um avger\u00f0ina og kalla lo\u0301gina vi\u0301\u00f0gongda. Ein u\u0301ts\u00f8gn fra\u0301 \u201cpro life-bo\u0301lkum\u201d i\u0301 New York sigur: \u201cVi\u00f0haldsfo\u0301lk fyri RHA halda uppa\u0301, at lo\u0301gin einans skal dagf\u00f8ra lo\u0301girnar i\u0301 statinum New York og fa\u0301a t\u00e6r at samsvara vi\u00f0 Roe vs. Wade. Men ta\u00f0 er lygn. I\u0301sta\u00f0in fer henda lo\u0301gin at loyva fosturt\u00f8ku i\u0301 allar ni\u0301ggju ma\u0301na\u00f0irnar, uttan mun til ors\u00f8k, uttan avmarkingar, heilt fram til f\u00f8\u00f0ing, og ennta\u0301 eftir f\u00f8\u00f0ing, um barni\u00f0 ver\u00f0ur f\u00f8tt, me\u00f0an fosturt\u00f8ka fer fram (ta\u00f0 er pinkubarnadra\u0301p)\u201d."}, {"text_idx": "#000019", "text": "Ny\u0301ggja lo\u0301gin setur forbo\u00f0 fyri teimum avmarkingum \u2013 bi\u0301\u00f0iti\u0301\u00f0, foreldrasamtykki og seinabortir \u2013 sum h\u00e6gstir\u00e6ttur annars hevur vi\u00f0tiki\u00f0. Ny\u0301ggja lo\u0301gin ally\u0301sir ein perso\u0301n sum \u201ceitt menniskja, sum er f\u00f8tt og er a\u0301 li\u0301vi\u201d."}, {"text_idx": "#000022", "text": "Manslegan byrjar kl. 18 i\u0301 kv\u00f8ld"}, {"text_idx": "#000025", "text": "Hv\u00f8nn skulu vit fara til?"}, {"text_idx": "#000028", "text": "Eftir eina langa og dru\u0301gva sju\u0301krelegu, doy\u00f0i hann, kendi presturin og rith\u00f8vundin, Timoty Keller. Runt allan heimin hava mong alfegin lisi\u00f0 onkra av hansara bo\u0301kum, ella ly\u0301tt a\u0301 onkra av mongu ta..."}]